लोक निर्माण विभाग के विभागाध्यक्ष वीके सिंह ने बताया कि विभाग ने सड़क निर्माण में लापरवाही बरतने के मामले में ठेकेदार को नोटिस भी दी है। आगरा के अवंतीबाई चौराहे से आगरा-वाह-कचौराघाट मार्ग के चौड़ीकरण का काम चल रहा है। इस मार्ग के शास्त्री चौराहे के पास बीते 11 जून को रात में करीब एक बजे मेसर्स आरपी कंस्ट्रक्शन प्रा. लि. के ठेकेदार द्वारा सड़क निर्माण का काम कराया जा रहा था। इस चौराहे के पास सड़क किनारे पहले से एक कुत्ता मरा हुआ पड़ा था। कुत्ते को हटाए बगैर ही ठेकेदार के कर्मचारियों ने विटूमिन और कंक्रीट का मिक्स गिरा दिया था। कुत्ते के पैर पर विटूमिन और कंक्रीट का मिक्स गिरा था।